<classify> Kaijage aliyasema hayo juzi baada ya kumalizika kwa mchezo huo ambao ulipigwa kwenye Uwanja wa Amaan mjini hapa na kumalizika kwa timu hizo kutoka sare ya kufungana bao 1-1.Alisema matokeo ya mchezo huo ni mazuri ingawa si mazuri sana, lakini cha msingi alikuwa akiangalia mambo ambayo anataka kuyafanya.Hivyo alisema kimsingi ni kwamba mechi hiyo imewapa changamoto ya kuweza kuona kama kuna makosa gani. Lengo letu ni kucheza mchezo huu ili tuweze kuona makosa ambayo tukienda kwenye mashindano tujuwe tumerekebisha nini, alisema Kaijage.Alisema katika mchezo huo ameona tatizo la umaliziaji alilosema ni tatizo la Tanzania, lakini atalifanyia kazi.Sasa hivi nafikiri kutoka nyuma kuja mbele kumeanza kidogo kujengeka, lakini hapo mbele kwenye umaliziaji kama mlivyoona mpira, lakini hili ni tatizo la Tanzania katika ufungaji wa magoli ila nitalifanyia kazi, kucheza tumecheza kilichoshindikana ni ufungaji wa magoli, alieleza Kaijage.Twiga Stars imepiga kambi kisiwani Unguja kujiandaa na Michezo ya Afrika inayotarajiwa kufanyika jijini Brazzaville katika Jamhuri ya Congo mwezi ujao.  <topic>: MICHEZO 